På en forretningsreise i sørøstre Russland fikk Robert Nobel anledning til å studere oljekildene ved Baku nærmere. I 1873 innledet han sin virksomhet i Baku, og fikk etter hvert vekket broren Ludvigs interesse for det voksende selskapet. Fra og med 1875 var Ludvig medinteressent, og han investerte betydelige summer i virksomheten i Baku. I 1878 opprettet Robert, Ludvig og Alfred Nobel foretaket (Branobel).